El termini de presentació de sol·licituds és de 17 d'abril a 17 de juny de 2019 ambdós inclosos.
c) No estar en cap de les circumstàncies que preveu l'article 13.2 i 13.3 de la Llei 38/2003, de 17 de novembre, General de Subvencions.
h) En el supòsit que l'entitat tingui una plantilla igual o superior a 25 persones, indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i per intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a eradicar la violència masclista.
i) Estar donades d'alta en el cens de l'impost sobre activitats econòmiques en aquells supòsits en què sigui obligatori.
j) En cas de les fundacions i associacions, haver adaptat els seus estatuts a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
En el cas de les empreses de més de 250 persones treballadores han d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març.
m) Que l'entitat disposa d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial Decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
L'acreditació d'aquests requisits es farà mitjançant la declaració responsable que forma part de la sol·licitud telemàtica.
La depesa subvencionable del projecte ha de ser d'entre 1.000.000,00 (un milió) d'euros, com a mínim, i 12.000.000,00 (dotze milions) d'euros, com a màxim.
Així mateix, les despeses subvencionables de les propostes, excloses les despeses del primer equipament científic, hauran de tenir un import mínim d'1.000.000,00 (un milió) d'euros.
L'import del cofinançament serà el 50% de la despesa subvencionable acceptada d'acord amb els criteris establerts, que anirà a càrrec del Fons Europeu de Desenvolupament Regional (FEDER) d'acord amb la normativa específica d'aplicació.
Es consideraran despeses subvencionables aquelles que estiguin directament relacionades amb l'execució del projecte objecte de la convocatòria, que s'hagin compromès en el període d'execució i estiguin realment pagades o es puguin justificar adequadament com a màxim en el moment de la justificació de l'ajut.
Les despeses han de ser identificables, controlables i subjectes als preus de mercat i als principis de publicitat, concurrència i transparència recollits a la normativa aplicable.
Les sol·licituds s'han de presentar per mitjans telemàtics a través de la plataforma SIFECAT1420, accessible mitjançant l'enllaç https://aplicacions.economia.gencat.cat/sifecat1420 i a través de la pàgina web de la Secretaria d'Universitats i Recerca ( http://universitatsirecerca.gencat.cat/feder ).
Enllaç directe a la sol·licitud telemàtica: (S'activarà quan surti publicada la convocatòria) https://aplicacions.economia.gencat.cat:443/sifecat1420/AppJava/views/gestioOperacions.html? codiConv=C-IU16-002044-0002&mode=altaConv
El termini màxim per resoldre aquesta convocatòria és de sis mesos a comptar des de l'endemà de la data de finalització del termini de presentació de sol·licituds.
Prèvia a la resolució definitiva, es poden rebre requeriments d'esmena i millora, així com la resolució provisional.
En qualsevol moment de la tramitació, l'òrgan instructor pot requerir l'aportació de la documentació que consideri necessària per tal d'acreditar el compliment dels requisits previstos en les bases reguladores.
El requeriment s'haurà de respondre en el termini de 10 dies hàbils a comptar de l'endemà de la recepció per part del destinatari.
Si no es respon el requeriment s'entendrà que el destinatari desisteix de la sol·licitud.
La proposta de resolució provisional de concessió de les subvencions es notificarà a les entitats interessades mitjançant la seva publicació al Tauler electrònic de l'Administració de la Generalitat de Catalunya.
Un cop notificada la proposta de resolució provisional s'obrirà un termini de 10 dies hàbils, a comptar des de l'endemà de la data de notificació, per formalitzar l'acceptació de l'ajut, que s'ha de realitzar mitjançant els mitjans de comunicació amb la Generalitat de Catalunya.
Dins d'aquest període les entitats sol·licitants poden presentar al·legacions, que es tindran en compte en el moment de la resolució definitiva.
El desistiment es podrà fer amb el mateix document normalitzat que l'acceptació, que tindrà previst un apartat per als desistiments.
La resolució definitiva de concessió de les subvencions es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya.
Contra la resolució de concessió, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant l'òrgan que dicta aquest acte, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
L'òrgan concedent promourà la generació dels crèdits pressupostaris necessaris amb càrrec al Programa Operatiu FEDER de Catalunya 2014-2020 i ordenarà el pagament de l'import corresponent a la subvenció un cop acreditada l'execució correcta de les actuacions necessàries per a dur a terme el projecte subvencionat i el compliment de la finalitat de la subvenció.
Sens perjudici de l'anterior, l'òrgan concedent podrà ordenar pagaments parcials de la subvenció, que es tramitaran en funció de les justificacions parcials realitzades.
Les despeses que es justifiquin s'hauran d'haver executat d'acord amb la legislació de la UE aplicable als fons d'inversió i estructurals europeus.
La justificació de les despeses subvencionables es farà telemàticament, a través de l'aplicació SIFECAT1420 com a màxim durant els 12 mesos posteriors a la finalització del projecte.
Es podran dur a terme justificacions parcials amb una periodicitat de sis mesos.
El sistema de justificació serà el de presentació del compte justificatiu, amb aportació de justificants de despesa.
Els beneficiaris hauran de presentar una relació detallada de les despeses justificades, especificant número de factura, data, import, proveïdor i data de pagament a través de l'aplicació SIFECAT.
Hauran de tenir a disposició dels òrgans que efectuïn la verificació de la justificació les factures o els documents de valor probatori equivalent en el tràfic jurídic mercantil o amb eficàcia administrativa, i si s'escau, la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor.
La despesa mínima efectuada i justificada haurà de ser la que permeti que els equipaments i plataformes objecte de l'ajut estiguin construïts o adquirits, instal·lats i en funcionament en el moment en què es doni per finalitzat el projecte.
A aquests efectes, amb la darrera justificació de despeses imputables al projecte, s'haurà de presentar un informe de finalització amb model i contingut normalitzat disponible a través de la pàgina web de la Secretaria d'Universitats i Recerca ( http://universitatsirecerca.gencat.cat/feder ), mitjançant el qual es justificarà la finalització d'actuacions i l'assoliment dels objectius previstos, així com les desviacions respecte de les previsions inicials.
En aquest informe es farà constar, si escau, la part de despesa subvencionable aprovada que no s'executarà.
Per fer el seguiment parcial de l'execució dels projectes cofinançats, l'entitat beneficiària presentarà anualment a la Direcció General de Recerca una memòria tècnica on es detallin les actuacions dutes a terme, el nivell d'execució pressupostària i el nivell d'assoliment dels indicadors.
Aquesta memòria serà presentada anualment en una reunió de seguiment, on assistiran, com a mínim, dos membres de la Comissió d'avaluació i dos membres de l'entitat beneficiària.